
DIsrUTATlO  MEDICA 


DE 


R  U  B  E  O  L  A. 


▲  UCTOKE  GULIZLMO  T,  UODGE. 


PRAEFANDA. 

Plurimum  inter  medicos  fuit  disputatum,  nec¬ 
ne  auctores  Graeci,  in  libris  de  re  medica  con- 
scriptis,  hic  illic  notas  rubeolae^  variolae,  et 
.scarlatinae  proposuerint  Complures  medici, 

imo  vero  pars  .major,  levissimum  superesse  do- 
.  • 

cumentum  negant,  unde  antiqui  eos  morbos 
cognovisse  judicarentur.  'Alii  vero  contendunt, 
ex  Hippocratis,  Galeni,  praecipueque  Hero¬ 
doti  scriptis  patere,  haec  cuti^  vitia  eos  non 

penitus  latuisse  :  hos  enim  auctores  claros  per- 
saepe  multa  valetudinis  adversae  indicia  passim 
descripsisse,  vix  aliorsum  referenda.  Pluribus 
rationibus  hanc  sententiam  firmare  conati  sunt ; 
quae  nobis  tanti  esse  videntur,  ut  istae  lites  jam 
compositae  existimentur,  necne,  jure  ni  fallor 
statuere  liceat,  that  the  diseases  of  mankind, 
like  their  physical  and  moral  constitution,  have 
not  undergone  any  great  and  unaccountable 
change  ;  and  that  the  eruptive  fevers  have  pre- 
vailed  from  the  earliest  ages 
Rubeola  pestilens  est  morbus  ;  id  est,  contagio, 
cujus  ipsa  genetrix  est,  in  populum  dispergitur ; 
et  ex  febre  ardente,  notis  catarrhi^  cuteque  pa¬ 
pulis  efflorescente  constat.  Certa  fere  lege 
temporis  servata,  cutis  diebus  paucis  postea  ef¬ 
florescere  coepit,  quam  febris  et  catarrhus  pro¬ 
dierint  ;  quae  nihilominus,  quam  antea,  saevire 
perstant;  et  cute  deflorescente,  quoque  inclinari, 
et  demum  abire,  solent.  Quibus  exactis,  aeger 
vires  integras,  et  valetudinem  optimam  brevi 


*  Vid.  Bateman  Cutan.  Dis.  p.  68. 

recipere  consuevit.  Plcrisquc  aegris  octo  vel 
noveni  diebus  rubtolu  cursum  explet ;  et  lenior 
graviorvc  incumbit,  pro  anni  tempestatis,  coe¬ 
li,  aetatis  et  corporis  ratione  ;  et  quae  sunt 
his  similia.  Aestate  mitior  periculo  saepius 
vacat ;  quod  si  hyeme  media  grassatur,  potius- 
ve  a  mense  Januario  ineunte  ad  Aprilem  aut 
Maiuni,  febrem  incitatiorem  sibi  praefert,  et 
impetu  acriori  pulmoni  intlammationcm  mini¬ 
tatur.  Hac  tempestate  longe  plures,  quam 
alias,  aggreditur  ;  et  nonnullos  admodum  plec¬ 
tit,  in  summum  discrimen  illatura  ;  quod  uti 
interdum  morbi  ipsius  saevitiae  omnia  medici¬ 
nae  auxilia  devicturae  debetur,  ita  persaepe 
curationi  parum  idoneae  tribuendum  est.  Unde 
mala  exitiosa  partium  interiorum,  quae  verna¬ 
culo  sermone  “  Dregs  of  the  Measles’*  vocan¬ 
tur,  enascuntur.  Quosdam  sane  jam  desitura 
subito  enecat,  aut  sensim  et  lento  passu  eo  la¬ 
befactat  et  resolvit,  ut  alvi  fluxu  diutino,  aut 
febre  hectica  sola  confecti,  succumbant.  Sae¬ 
pius  tamen  rubeola  ipsi  vitae  perniciosa  non  est, 
nisi  anni  tempestas  minus  salubris  cam  malig- 

niorem  redderet.  Aprili  vel  Maio  finito,  ru- 
beola  quiescere  incipit ;  et  non  nisi  perpaucos 
subinde  reliquam  anni  partem  adoritur.  E 
causis  propriis  tamen,  sub  ulla  tempestate  vul¬ 
garis  exardere  potest :  hyeme  equidem  et  vere 
saevissima  urget. 

Auctores  medici  varietates  plerasque  ruheolae 
memorarunt  :  nempe  rubeolam  vulgarem^  sine 
catarrho,  et  nigram.  Interdum  angina,  vel  no¬ 
tae  inflammationis  malignae  in  faucibus  ei  ac¬ 
cedit  ;  quae,  ut  videtur,  fortuito  accidunt,  nec 
proprie  ad  hunc  morbum  attinent :  perraro 
enim  observantur,  vel  cum  vulgaris  per  popu¬ 
lum  disseminatur  ;  et  ratione  loci,  squalore, 
victuque  parco  exoriri  videntur. 

Ea,  quae  vulgaris  nominatur,  omnium  est 
creberrima  ;  et  rarius  amplius  semel  eidem 
corpori  contingit.  Non  desunt  equidem  ejus 
recidivae,  gravissimaeque,  omnibus  nimirum 
signis  instructae  exempla  ;  medicina  enim 
praecepta  et  leges  perpetuas  non  habet.  Hoc 
tamen  de  rubeola  praedicari  potest ;  eam  va¬ 
letudinem  corporis  in  tantum  mutare,  ut  non 

deinceps,  admota  causa,  renatura  sit.  Infantes 
prae  aliis  ei  patescunt ;  eo  (juod  sentientes  et 
irritabiles  facilius,  quam  adulti,  noxa  quavis  il¬ 
lata  laeduntur  :  quinetiam,  quia  non  nisi  stv 
iiiel  in  decursu  vitae  in  eam  incidere  possunt. 
Tenelli,  qui  jam  uberibus  maternis  aluntur, 
paulo  minus  his  subducti  opportuni  sunt.  A- 
dulti  libra  motrice  irritabiliore  instructi,  prox¬ 
ime  infantes  ei  objiciuntur  :  aliis  contagio  ru~ 
beolitc  genetrix,  non  eam  inferre  potest,  nisi 
valetudo  prius  adversa  operam  huc  contulerit. 
Perpaucos  insuper  non  omnino  inficit. 

Hic  morbus,  catarrhi  expers,  corpus  nequa¬ 
quam  luturae  accessionis  rubculac  vulgaria  im- 
mune  et  securum  reddit :  imo  vero  paucis  die¬ 
bus  haec  illum  excepit,  et  acerbissima. 

Denique,  rubcola  Jiigra  est  ea,  cui  cutis  ru¬ 
bore  purpureo  striis  flavis  sparsim  misto  obdu¬ 
citur.  Plures  dies  perstat,  notis  gravioribus  va¬ 
cua;  et,  perito  ministrante,  aeger  facile  sanatur. 

CuLLENUS  morbum  propositum  satis  lucide 
definivit;  cujus  verba  notissima  citare  vix  opus 
est.  Scire  licet  Villanum  rubcolam  variolodein, 

quasi  speciem  propriam,  rejicere.  Nec  sane 
CuLLENUs  aliud  sensisse  videtur,  etiamsi  hanc 
speciem  subjecerit. 

Auctores  progressum  hujus  morbi  triplicem 
esse  proponunt.  Primam  partem  vocant,  quae 
cute  nondum  rubente,  febre  et  membrana  mu- 
cosa  inflammata,  insignitur  :  secundam,  qua  cu¬ 
tis  papulis  efflorescit :  tertiam,  qua  papulae  in 
squamas  abeunt,  et  mala  inclinantur.  Harum 
omnium  notae  plurimum  variant,  prout  febris 
ardens  aut  maligna,  vel  typhus,  subesset.  Un¬ 
de  7mheolam  in  benignam  et  malignam  didu¬ 
cere  licet.  Benignam  voco,  cui  notae  typhi 
et  corporis  ad  putredinem  proclivis,  desunt ; 
quamvis  indicia  vehementiora  urgeant.  Haee 
praefatus,  ad  signa  memoranda  transibo. 

DE  SIGNIS. 

Dik  circiter  quarto  decimo,  vel  quinto  de¬ 
cimo,  post  contagium  illatum,  vel  interdum 
citius  aut  serius,  vires  languere  incipiunt,  ci¬ 
bi  fastidiuntur,  angor  vultu  insignitur,  membra 
frigent  et  inhorrescunt,  et  homo  inquietudine 
jactatur.  Postridie  his  signis  ingravescenti¬ 
bus,  coiq)us  vicissim  frigore  obriget,  et  incales¬ 
cit  :  facies  simul  rubescit,  vertigo  vel  gravitas 
capitis,  et  interdum  dolor  hebetior  supra  ocu¬ 
los,  urgent.  Adsunt  quoque  nausea,  virium 
resolutio  et  dormiendi  cupiditas.  Arteriae  ce¬ 
leriter  et  inaequaliter  saliunt  ;  interdum  dor¬ 
sum  et  lumbi  dolent.  Die  tertio,  febris  in¬ 
crescit,  fauces  exasperantur,  lingua  inalbescit, 
et  urina  parca  et  rufa  redditur.  Aeger  cre¬ 
bro  sternuit ;  humor  acer  e  naribus  stillat  : 
oculi  porro  rubent  et  illachrymant.  Vox  rau¬ 
ca  editur ;  et  tussis  molesta  sputi  expers  ani- 

mae  fistulas  irritat.  Eodem  die  vespere,  vel 
die  quarto,  anxietas  augetur ;  cutis  magis  ca¬ 
let  ;  et  nausea  eo  procedit,  ut  aeger  evomat, 
aut  certe  evomere  nitatur  ;  vel  sensus  ponde¬ 
ris  circa  praecordia  vexet.  Dein  frons  aut 
ima  pars  menti  efflorescit,  et  inde  sensim  facies 
pene  universa.  Rubor  initio  minus  satur  est ; 
at  gradatim  laetior  fit,  et  papulae  tandem  dis¬ 
cretae  percipiuntur.  Quinto  die  vultus  colore 
ruberrimo  efflorescit,  qui  ad  cervices  et  pectus 
illico  spargitur.  Eodem  die  advesperascente, 
truncus  corporis  ubique  rubet,  et  paulo  postea 
artus  omnes.  His  tamen  papulis  minus  evi¬ 
dentibus  contingunt  quasi  maculae  ampliores, 
nec  clare  invicem  diductae.  Die  sexto  facies 
deflorescere  coepit,  rubore  simul  alicubi  incres¬ 
cente.  Eodem  tempore,  fauces  maculis  exi¬ 
guis  et  purpureis  obteguntur,  quibus  fortasse 
debentur  tussis  nunc  acerbior,  faucesque  tene¬ 
rae  et  dolentes.  Quibusdam  cutis  pene  uni¬ 
versa  tingitur;  aliis  papulae  minus  crebrae, 
candore  interjecto  apparent,  praesertim  in¬ 
fantibus.  Aliis,  paucioribus  sane,  levissime 

cutis  rubescit.  Morbo  jam  inclinato,  quodam¬ 
modo  flavet,  prurit,  et  qiiandam  aspredinem 
sibi  praefert.  Demum  cuticula  in  squamas 
perexiguas  abitura  evolvitur.  Die  nono  aut 
decimo,  vitium  cutis  ubique  pene  evanuit. 

Si  paulo  acrius  cutem  rubcola  tinctam  in- 
spiciamus,  complura  quasi  puncta  rubra  et  mi¬ 
nima  patent,  quae  sic  coire  videntur,  ut  acer¬ 
vos  oblongos  conficiant,  figura  abnormij  ct  in¬ 
aequali  margine  donatos.  Plures  ex  his  invi¬ 
cem  sociati  huc  et  illuc  undique  feruntur  : 
alii  semilunares  inter  se  disjuncti  extant,  cute 
sana  interjecta.  Aliquantum  summae  cuti  su¬ 
pereminent,  qui  faciei  et  pectori  insperguntur ; 
hoc  tamen  nisi  manu  tangente  vix  deprehendi¬ 
tur. 

Aliter  atque  variolae^  febris  morbo  proposi¬ 
to  nihil  fere  cute  jam  rubente  mitescit.  Quum 
vero  medicinae  praecepta  perpetua  desunt,  in¬ 
terdum,  at  perraro,  penitus  eo  tempore  dece¬ 
dit.  Longe  saepius  febris  non  prius  inclinatur, 
quam  cutis  in  squamas  abierit ;  imo  vero  diu¬ 
tius  permansit. 

Primo  vel  secundo  die  e  cute  rubescere  in¬ 
cipiente,  arteriae  crebro  et  valide  saliunt ;  spi¬ 
ritus  aegre  et  aequo  celerius  trahitur  et  emit¬ 
titur,  et  tussi  plurimum  turbatur.  Lingua  pau¬ 
lo  humidior,  at  sordet,  et  subinde  quasi  crusta 
obducitur.  Hucusque  aeger  sternuit,  et  ocu¬ 
li  illachrymant.  Sitis  urget,  et  cibi  fastidiun¬ 
tur. 

Alvus  continenter,  nisi  ad  finem,  torpet : 
infantibus  equidem  aliquanto  citius  profluit. 
Lirina  excernitur  rufa  et  crassa,  et  febre  deces¬ 
sura  flavet  5  et  ex  ea  subsidit  crassum,  lateri¬ 
bus  tritis  consimile.  Dormiendi  cupiditas,  et 
aliquid  stuporis  semper,  dum  rubor  perstat, 
adsunt ;  et  quibusdam^  hunc  morbum  clare  a- 
liunde  dignoscere  videntur.  Infantes  inter¬ 
dum  alte  stupent.  Vespere  hae  notae  exaspe¬ 
rantur  ;  et,  ut  noctu  vigilet  infelix,  efficiunt. 
Si  quis  tamen  quiete  satis  bona  fruitur,  et  ma¬ 
ne  insudat,  inde  multum  expediri  solet.  Si¬ 
mul  atque  tota  cutis  erubescere  coeperit,  con¬ 
quiescunt  fere  nausea  et  vomitus :  et  si  mala 
rite  curantur,  ardor  febricula  et  inquietudo. 

cute  deflorescente,  mitescent,  dic  nimirum  sex¬ 
to  septi  move.  Eodem  tempore  abeunt  dis- 
tillatio  et  gravedo  ;  oculique  illachrymare  ces¬ 
sant  ;  et  cute  in  squamas  abitura,  tussis,  vox 
rauca  et  febris  sensim  evanescunt.  Cibi  ite¬ 
rum  appetuntur ;  et  ne  multa,  nihil  mali,  nisi 
virium  resolutio,  cito  tollenda,  superest. 

Nisi  alvus  medicamentis  probe  solvitur,  no¬ 
no  decimove  die  fluere  incipit :  quod,  ni  acriter 
aut  diutius  exerceat,  juvabit ;  sublatis  nimirum 
sordibus,  quae  si  intus  haererent,  gravi  fierent 
irritamento,  febrem  producerent,  et  vires  labe¬ 
facerent.  liic  alvi  fluxus  nequaquam  protinus 
cohiberi  debet :  expectandum  est,  dum  noxas 
irritatrices  funditus  expulerit.  Quod  tamen 
simul  atque  fecerit,  arte  continendus  est ;  quip¬ 
pe  qui  nihil  boni,  et  procul  dubio  plurimum 
mali  tunc  molietur.  Optimum  est,  uti  opinor, 
ut,  alvo  antea  probe  expurgata,  hoc  nixu  na¬ 
turae  ad  finem  non  opus  sit. 

Cursum  igitur  propositum  ruhtola  plerisque 
sequitur.  Nonnunquam  autem  abnormis  sae¬ 
vit  ;  de  qua  pauca  conscribam. 

Jam  antea  notavimus  febrem  non  raro,  ru¬ 
bore  veniente,  increscere ;  quod  idem  de  pul- 

A 

monis  malo  praedicandum.  Oculi  saepe  gra¬ 
vius  inflammantur,  lucis  quam  minime  patien¬ 
tes.  Palpebrae  aliquando  eo  intumescunt,  ut 
aeger  pene  obcaecetur;  vultus  turget;  et  saepe 
aures  et  caput  acute  dolent.  Cutis  simul  exar¬ 
det  ;  imo  vero  delirat  homo.  Anhelitus  inca- 
let,  et  difficulter  trahitur  et  emittitur  ;  arteriae 
motu  duro  et  incitato  exagitantur ;  et  parum 
abest  quin  pulmo  inflammetur  :  quod  sane 
non,  nisi  sanguine  tempestive  misso,  praecave¬ 
ri  poterit.  Sanguis  sua  sponte  e  naribus  fluens 
interdum  quoque  hanc  inflammationem  prae¬ 
cavit.  Quibusdam,  imperito  curante,  fistulae 
pulmonis  eo  pituita  obturantur,  ut  vix  omnino 
spiret  miser,  et  angor  quaesitissimus  torqueat. 
In  hujusmodi  exemplo,  artus  nonnunqiiam  fri¬ 
gent  ;  tussis  simul  molestissima  nihil  excreat ; 
motus  arteriarum  vix  sentitur  :  demum  purpu¬ 
rascunt  labia ;  eruor  livens  extussitur,  labun- 
tur  vires,  et  aeger  succumbit. 

Si  contra  febris  ct  pulmonis  mala  ab  ipso 
initio  leviter  premunt,  certeve  aliquanto  pos¬ 
tea  mitigantur ;  si  alvus  biliosa,  viribus  non  lap¬ 
sis,  aliquanto  solutior  est ;  si  pituita  ex  facili 
excreatur  ;•  si  spiritus  expeditior  est,  et  summa 
cutis  humet  ;  si  cutis  nec  diutius  rubere  per¬ 
stat,  nec  maturius  deflorescit;  si,  exacto  die 
septimo,  papulae  pene  abierint ;  et  exinde  cu¬ 
tis  in  squamas  desinit,  omniaque  mala  dece¬ 
dunt  ;  aeger  est  in  bona  spe,  nunquam  fere 
non  ad  salutem  rediturus.  Scire  tamen  licet 
neminem  rubeola  implicitum  se  jovi  frigore  et 
imbribus  malo  impune  committere  posse. 

Nonnullis  acerbissimae  mali  jam  ineuntis 
notae  contingunt.  Quae  quanto  fuerint  sae¬ 
viores,  tanto  fere  graviora  sequuntur  mala : 
hoc  vero  pei^petuum  non  est.  Aliis  contra  no¬ 
tae  primae  tantulae  sunt,  ut  vix  homo  prius 
aegrotare  visus  sit,  quam  cutis  erubuerit.  Hi 
raro  gravi  discrimine  versantur,  nisi  profecto 
rubeola  simul  per  vulgus  saevior  grassetur,  et 
inde  malignam  sibi  speciem  induat.  Interdum 
eo  insidiatur,  ut  spem  medici  acerrimi  ludat. 

et  subita  inflammatio  pulmonis  die  circiter  sep¬ 
timo  parum  antea  aflectum  corripiat,  et  ocis¬ 
sime  enecet.  Tussis  crebra  et  sputi  expers 
infanti  initio  contingens  caetera  mala  nunquam 
non  exasperat.  Pejus  est,  si  eadem  jam  den¬ 
tientibus  accidit ;  inde  enim  artus  crebro  vel¬ 
luntur.  Non  infelici  notae  per  se  habenda  est 
tota  cutis  saturo  rubore  florens  :  is  vero  non 
tutus  est,  cui  vel  rubor  non  aequaliter  toti  cor¬ 
pori  subest,  vel  cutis  laevius  inficitur.  Hoc 
alvo  vehementer  fusa  fere  enascitur.  Quoties 

4 

aut  frigus  aut  dejectio  alvi  acrior  ex  improviso 
ruborem  fugat,  metus  nunquam  deest.  PIu- 
moribus  enim  intus  impulsis,  anxietas,  deli¬ 
rium,  spirandi  difficultas,  tormina,  et  alvi  reso¬ 
lutio  superveniunt. 

Jamjam  notavimus  nonnunquam  febrem  sibi 
typhi  formam  plus  minusve  praeferre.  Paulo 
rarius  equidem  hoc  testari  licet.  Proprium  est 
hujus  morbi,  ut  validos  et  plenos,  et  frequentius 
frigido  et  humido  jove,  exerceat.  Fieri  tamen 
potest,  ut  locis  gravibus,  autumno,  coelo  ca¬ 
lidiore,  humido  et  vario,  corpora  debiliora  im- 

plicet ;  quae  facile  febris  rationem  mutabunt. 
Nemo  medicorum  ignorat,  quantum  eaedem 
causae  omnibus  adversae  valetudinis  generibus 
moderentur.  Cutis,  ubi  maligna  subest  rubeo- 
Ia,  maturius,  die  nempe  secundo,  erubescit ; 
vires  languent  animi  et  corporis  :  arteriae  ci¬ 
tius  et  languidius  micant  :  interdum  fauces 
angina,  non  ei  malignae  dictae  absimili,  corri¬ 
piuntur.  Si,  cute  jam  papulis  obducta,  febris 
saevit,  cutis  incalet  et  aret,  et  nausea  vomitus¬ 
que  permanent,  aeger  valde  periclitatur :  mul¬ 
toque  magis,  si  cutis  inaequaliter,  sudoreque 
gelido  et  glutinoso,  madet.  Cui  fere  accedunt 
cibi  fastidium,  virium  resolutio,  spiritus  celeri¬ 
or  et  difficilis,  suspiria,  singultus,  et  nervorum 
distentiones,  is  in  praecipiti  est.  Mortem  ve¬ 
ro  instare  denunciant  vultus  pallens  aut  livens, 
fauces  purpurascentes  et  exulceratae,  papulae 
plumbeo  colore  instructae,  maculae  lividae  cir- 
I  ca  artus  prodeuntes,  vox  faucibus  haerens,  ar- 
I  teriae  quasi  trementes  potius  quam  rite  salien- 
I  tes,  artus  frigidi,  et  stercus  urinaque,  aegro 

nesciente,  profusa.  Nonnullis  ita  affectis  par¬ 
tes  naturales  et  os  gangraena  corrupta  sunt. 

At  vero,  cute  deflorescente,  maximum  adest 
periculi :  pulmo  enim  eo  laborant,  ut  vel  homo 
stranguletur,  vel,  si  natura  proclivior  sit,  in  di¬ 
rissimam  phthisin  pulmonalem  incidat,  et  inde 
pereat.  Quidam,  ob  sanguinem  tardissimo  mo¬ 
tu  per  pulmonem  delatum,  hydiwcephalo  inter¬ 
no  absumuntur ;  maximeque  infantes. 

Quum  oculi  nunquam  non  initio  plus  minus- 
ve  inflammantur,  id  malum  saepe  finitae  rubeo- 
lae  superest,  vetustum  et  pertinax  futurum. 
Struma  imbuti  prae  caeteris  malis  secuturis  pa¬ 
tere  comperti  sunt.  His  non  solum,  ut  supra 
proposui,  lethalis  exulceratio  pulmonem  cor¬ 
rumpit,  verum  etiam  glandes  lymphaticae  et 
mesentericae  intumescunt,  et  corpus  lenta  tabe 
et  'exitiosa  febre  hectica  consumitur. 

Denique,  si  rubeola  aut  vehemens  aut  ma¬ 
ligna  antecesserit,  nimis  saepe  consequuntur 
alvi  fluxus  diuturnus  futurus,  et  dysenteria  vix 
medicabilis  ;  et  nonnullis  cuticula  crassior, 
quam  fert  natura,  est  facta. 

QUAE  SECTIS  CORPORIBUS  INSPICIUNTUR, 


lluBEOLA,  uti  supra  proposui,  pulmonis  offi¬ 
cia  nunquam  non  turbat ;  viscera  quoque  ab¬ 
dominis  aliquando  male  habet.  Membrana  in¬ 
tima  animae  fistularum  fere  inflammatur,  et 
haud  secus  atque  summa  cutis  erubescere  re- 
peritur.  Fauces  interiores  eandem  sibi  spe¬ 
ciem  saepe  induunt.  Nec  raro  omnes  notae 
inflammationis  praegressae  propriae  pulmoni 
insident. 

Vatsonus,  qui  tam  luculenter  de  ruleola  ma¬ 
ligna  conscripsit,  testatur,  quasdam  partes  in¬ 
teriores  gangraena  vel  sphacelo,  ubi  haec  ene¬ 
cuerit,  corrumpi  solitas  esse. 

Denique,  scire  licet  pene  omnes  membranas, 
quae  apud  medicos  mucosae  nominantur,  prae- 
cipueque  membranam  intestinorum  intimam, 
nonnunquam  inflammationem  incitatam  subi- 
isse  inveniri.  Quinetiam,  nonnullis,  quos  ene- 

cuit  rubeola^  praesertim  struma  imbutis,  pulmo 
tuberculis  obturari  compertus  est ;  iisque  mo¬ 
do  duris,  modo  exulceratis.  Res  sane  est  no¬ 
tissima  plures  ex  iis,  quos  natura  phthisi  sub¬ 
eundae  aptavit,  ex  rubeola  in  eam  incidere  ;  ob 
eandem  corporis  indolem,  quibusdam  glandes 
mesenteiicae  duriores  et  grandiores  quam  ex 
consuetudine  et  subinde  exulceratae  prodierint. 


DE  CAUSA. 

Ea,  quae  jam  disserui,  plura  huc  attinentia 
amplectuntur.  Brevi  igitur  oratione  hanc  rei 
propositae  partem  absolvere  potero. 

Quoniam  hic  morbus  haud  aliter  atque  va¬ 
riola  contagio  per  aera  volitante  et  oculos  la¬ 
tente  enascitur,  non  amplius  semel  fere  eidem 
homini  contingit,  et  cutem  rubore  sui  proprio 
inficit,  Homio  eximio  in  mentem  venit,  necne 
ejus  saevitia  debellari  posset,  virus  cuti  incisae 

inserendo,  experiri.  Cum  vero  papulae,  quas 
rubcola  gignit,  non  suppurant,  hanccc  rationem 
ejus  ciendae  excogitavit.  Sanguine  icta  vena 
aegrotanti  detracto,  filum  gossipinum  tinxit ; 
quod  deinde  cuti  inficiendi  scalpello  prius  inci¬ 
sae  subjecit.  Quibusdam  ita  curatis,  pulmo 
minus  laborabat ;  sed  apud  hodiernos,  nescio, 
qua  de  causa,  obsolevit  haec  inoculatio  *. 


DE  DIAGNOSI. 


Duo  cutis  morbi  potissimum  rubeolam  qua- ' 
dam  ex  parte  simulare  consuerunt,  scilicet,  va- 
rlola^  et  scarlatina.  Quae  quibus  indiciis  ab 
hac  discernerentur,  quam  brevissime  potero  os¬ 
tendere  conabor. 

Variola.  Hujus  cum  rubeola  commune  est 
subtili  contagio  disseminari ;  vix  nisi  semel  ali- 


•  Vid.  Medicinae  Principia  Ilomii. 

quem  inficere  ;  et  ut  cutis  et  interiores  mem¬ 
branae  proprio  rubore  efflorescant,  efficere. 
At  vero  plurimum  interest.  Vomitus  et  dolor 
circa  ventriculum  manu  premente  ingravescens 
jam  ineunti  mriolae^  necdum  cuti  affectae  acce¬ 
dunt  ;  rubeolae  desunt.  Illi  die  tertio  post  fe¬ 
bris  accessionem  ;  huic  quarto,  vel  paulo  serius, 
papulae  erumpunt»  Illi  gravedo,  distillatio, 
tussis,  oculi  illachry mantes,  sternutatio,  aliae- 
que  membranae  pulmonis  interioris  inflamma¬ 
tae  notae  contingunt;  huic  aliquanto  rarius. 
Quinetiam,  ilii  febris  nihilominus,  rubente 
summa  cute,  saevit ;  huic  eo  tempore  pene 
conquiescit.  Denique,  variolae  papulae  gran¬ 
diores  suppurant,  et  altas  cicatrices  relinquunt ; 
et  febris  saepe  maligna,  vel  typhus,  subest :  al¬ 
teri,  papulae  nunquam  pus  concipiunt,  in  squa¬ 
mas  furfuri  similes  abeunt,  et  febris  plerumque 

ardentissima,  rarissime  maligna,  accenditur. 

* 

Scarlatina,  Uti  permagni  refert,  ita  quoque 
saepe  aliquanto  difficilius  est,  scarlatina  an  ru- 
heola  aliquem  implicet  statuere.  Tumor  et  ru¬ 
bor  palpebrarum,  oculi  madidi  et  illachryman- 

tcs,  tussis,  aliaeque  catarrhi  notae  scarlatinae 
deesse  consueverunt  ;  angina  vero  rubcotue. 
Illi  die  secundo  vultus  et  brachia  efflorescunt ; 
liuic  vix  ante  diem  tertium,  pectus  et  mentum, 
et  quarto  quintove  brachia  et  manus  rubere  in¬ 
cipiunt.  Illi  quam  huic  febris  frequentius  est 
maligna.  Quem  occupat  scarlatina,  ei  rubor 
saturrimus  ubique  corporis  aequalis  prodit,  sen¬ 
sim  in  maculas  plurimas  ct  amplissimas  abitu¬ 
rus.  Cui  vero  incumbit  ruheola,  huic  cutis  pa¬ 
pulis  minoribus,  crebris,  coloris  minus  laeti,  et 
aliquanto  summa  cute  altioribus,  obtegitur.  Ei¬ 
dem  porro  membrana  mucosa  plus  erubescit, 
at  colli  glandes  minus  quam  alteri  intumescunt. 
Fauces  inflammatione  ad  gangraenam  propen¬ 
sa,  scarlatina  urgente,  vitiantur  ;  rubeola  au¬ 
tem  rarissime.  Denique,  qua  intercus  illam 
saepissime,  hanc  perraro,  excipere  solet ;  et 
huic  decedenti  frequenter,  secus  atque  illi,  su¬ 
perveniunt  mala  pulmonis  dirissima  :  nimirum 
inflammatio,  et  pessima  ista  phthisis  pulmona^ 
lis. 

DE  CURATIONE, 


tlucusQUE  absoluta  re  proposita,  proximum 
est,  ut  ad  medendi  rationem  transeam.  E  cu¬ 
ratione  rubeolae  milgaris  incipiam.  Quum  ejus 
decursum  in  partes  tres  diduxi ;  in  hac  argu¬ 
menti  parte  consideranda  eandem  distributio¬ 
nem  sequar. 

Duplice  consilio  curatio  hujus  morbi  conti¬ 
netur  ;  id  vero  est, 

1.  Cor  et  arterias  incitata  sedare. 

2.  Signa  molesta  lenire,  praesertim,  quae  pul¬ 
monem  aut  alias  partes  interiores  laborare  de- 
nunciant.  Quod  remediis  subjiciendis  perfici 
poterit. 

Inter  initia  igitur,  cute  nondum  erubescente, 
alvum  medicamentis  lenioribus  solicitare  per¬ 
magni  intererit.  Optima  sunt,  quae  simul  in¬ 
testina  satis  vacuefaciunt,  et  corpus  refrigerant, 
et  vim  cordis  et  arteriarum  incitatam  sedant; 

qualia  sunt  sales  medii.  Vomitum  quoque  se¬ 
mel  aut  bis  movere  plurimum  juvabit.  Ventri¬ 
culum  enim  sorde  gravatum  exonerat,  omnia- 
que  secernenda  et  excernenda,  praesertim  sudo¬ 
rem  et  pulmonis  halitum,  elicit.  Ad  eundem 
finem,  sudorem  moventia  concedere  oportet ;  ni¬ 
mirum,  (u/uam  acctithi  anwiomae^  potus  dilutio¬ 
res,  et  vimiin  tartritis  autivionii.  Omnia  irrita¬ 
menta,  cujuscLinque  generis,  calor,  lux,  sonus, 
potus  meracior,  pejus  angue  et  cane,  vitari  de¬ 
bent.  Quaecunque  genus  nervosum  sedant, 
frigore  excepto,  opitulantur.  Frigus  eo  plane 
nocet,  quod  humores  intus  ad  pulmones  impel¬ 
lit,  quo  janqam  summo  impetu  confluxerint: 
nec  minus  exitiosus  est  aestus  ;  quippe  qui  fe¬ 
brem  accendit  et  acuit.  Praestat  temperies 
media,  qualem  gradus  circiter  sexagesimus 
instrumenti  Farenheitani  insignit.  Fauces  a- 
qua  acido  sulphurico,  inuriatico  aut  acetko  im¬ 
buta,  gargarisandae  sunt.  Si  notae  pulmonis 
inflammati,  aut  catarrhi  acerbiores  opprimant, 
quam  celerrime,  vena  brachii  incisa,  sanguis 
detrahendus  est ;  et  cutis  circa  os  pectoris  em- 

plastro  meloes  vesicatorii  exulceranda.  Si  aeger 
graviter  deliret,  et  vultus  praeter  naturam  tur¬ 
geat,  vasa  capitis  hirudinibus  impositis  deplen¬ 
da  sunt.  Pedes  aut  totam  summam  cutem 
aqua  tepida  lavare  maxime  aegrum  recreabit. 
Papulis  jam  demum  prodeuntibus,  iisdem  auxi¬ 
liis  innitendum  est,  nisi  quod  ventriculus  vix  vo¬ 
mitu  recte  solicitatur.  Si  oculi  multum  inflam¬ 
mentur,  lux  arcenda  est,  et  aqua  acetitem  pium-- 
'  hi  dissolutum  continente  lavandi.  Interdum 
paucae  hirudines,  at  non  proxime  oculum,  ad¬ 
movendae. 

Nunc  praesertim  acuitur  febris,  et  instat  me¬ 
tus,  ne  partes  interiores  inflammentur.  Mature 
igitur  facto  opus  est ;  et  nisi  febris  maligna  ad¬ 
sit,  quod  equidem  rarius  fit,  sanguinem,  vena 
percussa,  detrahere,  procul  dubio  prudentis  est 
medici.  Non  sane  ignoro  medicos  non  omnes 
de  hac  re  idem  sentire  ;  nec  medicina  perpetua 
praecepta  recipit :  at  vix  dubitare  licet,  quin 
venae  recte  vacuefiant,  quoties,  cute  laete  ru¬ 
bente  et  incalescente,  pulmo  violenter  laborat. 

Quum  tandem  papulae  in  squamas  abire  inci- 

piiint,  si  febris  paulatini  decessura  esse  videatur, 
ipsa  natura  fit  niedicatrix,  et  auxilia  medicinae 
perpauca  desiderantur.  Solum  opus  est  notas 
molestas,  si  quae  vexent,  mulcere.  Si  homo 
noctu  vigilat,  aut  male  dormit,  somni  opio  con¬ 
ciliandi  sunt.  Si ‘OS  et  fauces  interiores  exul¬ 
cerentur,  sub’bovatc  sodae  meile  mixto  gargari- 
sandae  sunt.  Cibus  dandus  qui  satis  alat,  viri¬ 
bus,  modo  concidant,  succurrat,  neque  tamen 
calefaciat  aut  cor  arteriasque  incitet.  Tepida¬ 
rium  valde  proficiet,  si  quies  nocturna  denege¬ 
tur. 

Si  vero,  morbo  pene  finito,  inflammatio  pulmo¬ 
nis  aut  subesset,  aut  instare  videatur,  et  arteriae 
simul  crebrius,  fortius  et  durius  moventur,  al¬ 
vusque  profluit,  venas  exinanire  plane  opus  erit. 
Quinetiam,  alvi  fluxus  quem  prosequor,  minime 
arte  coerceri  debebit,  nisi  diuturnitate  vires  plu¬ 
rimum  fregerit.  Membranae  enim  intestini  in¬ 
timae  inflammatae  debetur,  .et  ipsa  ad  incitatio¬ 
nem  corporis  devincendam  operam  confert.  Si 
profecto  eo  processerit,  ut  vultus  expallescat  et 

arteriae  concidant,  protinus  opio  et  astringendi 
facultate  praeditis  cohibendus  est. 

De  remediis  in  rubeolam  malignam  idoneis 
non  silere  oportet.  Rubeola  hac  forma  instruc¬ 
ta  perniciosissima  est  \  et  felix  equidem  existi¬ 
mandum  est,  eandem  aliquanto  rarius  grassari. 
Summa  peritia  et  acerrima  observatione  opus 
est ;  quam  citissime  enim  ad  exitum  luctuosum 
inopinato  properat. 

Sanguinem  hic  detrahere  fere  est  hominem 
jugulare.  Vel  exulcerantia  parum  tuto  sum¬ 
mae  cuti  adhibentur  ;  propter  enim  vires  lan¬ 
guentes  ulcus  ita  genitum  persaepe  in  gan¬ 
graenam  praeceps  ruit.  Eam  curationem,  quae 
typho  febrientibus  convenit,  sequi  oportet. 
Alvus,  praecipue  initio,  salibus  mediis  sol¬ 
venda;  vomitus  eodem  tempore  nonnunquam 
prodest.  Maxime  vero  iis  praesidiis  inniti  opor¬ 
tet,  quae  erigendi,  refocillandi  et  putredini  oc¬ 
currendi  potestate  donantur.  Conclave  in  quo 
aeger  habitat,  perflatum  accipere  debet ;  squa¬ 
lor  summa  cura  arcendus:  aer  circumfluus  auris 
acidis  imbuendus,  quo  deleantur  contagium,  et 

alia  nociva.  Ex  his  maxime  valent  acidum  vm- 
viaticum^  et  aceticum  in  sublime  latum  ;  nec  alie¬ 
num  erit  uti  acido  nitrico,  aut  sulphuroso.  Quo 
minus  notae  ti/phi  gravioris  propriae  superveni¬ 
ant,  vino  rubro  Lusitanico  paulo  largius  uti 
oportet :  quod  si  desit  vis  devorandi,  ope  fistu¬ 
lae  idoneae  ingerendum  est.  Hoc  caeteris  in 
eundem  finem  ministratis  antecellit.  Opium^ 
camphorac,  moscho  et  carbonati  ammoniat  adjunc¬ 
tum,  quoniam  potenti  est  incitamento,  non  prae¬ 
termitti  debet.  Potui  aptissima  sunt  omnes  li¬ 
quores  acido  carbonico  saturi  ;  praesertim  illa 
cerevisia  fortior,  quae  vernaculo  sermone  ‘  Por¬ 
ter*  nominatur.  Denique,  omnia  quae  exina¬ 
niunt,  aut  cor  arteriasque  sedant,  summa  ope 
fugere  oportebit. 

Si  alvus  profluat,  finita  rubeola,  non  protinus 
auxilium  medicinae  petendum.  Hic  enim  fluxus 
modicus,  et  citra  virium  gravem  resolutionem, 
juvat  potius  quam  nocet :  si  acrior  et  diutinus 
sit,  et  cor  arteriaeque  concitantur,  sanguinem 
mittere  proderit.  Vix  enim  dubitare  licet,  quin 
membrana  intima  intestini  inflammata  alvum  ex 

rubeola  fundat.  Quod  si  homo  hoc  malo  gra¬ 
viter  infirmatur,  opio,  extracto  mimosae  catechu, 
aliisque  astringendo  idoneis  concessis,  alvum 
contineri  oportebit;  nec  morbi  ipsius  impetu 
subacto,  homo  fracto  robore  pereat. 

Si  sublata  rubeola,  tussis,  dolor  pectoris,  vul¬ 
tus  rubore  florens,  et  corpus  struma  infectum, 
phthisin  pulmonalem  venturam  augurentur,  san¬ 
guinem  parce  emittere,  emplastrum  meloes  vesica^ 
iorii  imponere,  et  victum  tenuem  praecipere 
oportebit. 


FINIS. 


